Partii Inuit

Partii Inuit (oversatt fra grønlandsk, «Inuittpartiet») er et sosialistisk politisk parti på Grønland.

Partiet ble stiftet i januar 2013 av Nikku Olsen, som tidligere har vært medlem av sentralstyret i Inuit Ataqatigiit. Partiet ønsker en folkeavstemning om den grønlandske storskalaloven, som gir utenlandske gruve- og industriselskaper anledning til å hente inn utenlandsk arbeidskraft til anleggsprosjekter med kostnader på mer enn 5 milliarder danske kroner. Partiet har sterkt kritisert reformen av Grønlands kommuner i 2009. Partii Inuit går inn for grønlandsk løsrivelse fra Danmark, og partiet kommuniserer utelukkende på grønlandsk.

Partii Inuit fikk valgt Nikku Olsen og Randi Broberg til Landstinget ved valget i mars 2013, og inngikk i Aleqa Hammonds regjering sammen med Siumut og Atassut. Mette Lynge fra Partii Inuit var minister for bolig, natur og miljø frem til november 2013, da partiet trakk seg ut av regjeringen, etter at de andre partiene ville lempe på forbudet mot uranutvinning. Ved valget i november 2014 mistet partiet sin representasjon i Landstinget.

Valghistorikk 
Landstingsvalg

Referanser

Eksterne lenker 
 

Politiske partier på Grønland
Politiske partier etablert i 2013
2010-årene på Grønland